|  |
| --- |
| A kurzus kódja: BBN-FIL18-402.002 |
| A kurzus megnevezése: Kritikai elmélet és *A felvilágosodás dialektikája* |
| A kurzus címe angolul: Critical Theory and *Dialectic of Enlightenment* |
| A kurzus előadója: Hollós Levente |
| A kurzus helye és időpontja: i épület, 129. terem, szerda: 10.00-11.30 . |

|  |
| --- |
| A kurzus előfeltétele(i): |
| A jegyszerzés módja(i): Aktív órai részvétel, referátum megtartása vagy házi dolgozat |
| Követelmények: Aktív órai részvétel, referátum megtartása |

|  |
| --- |
| A kurzus leírása, tematikája:  A kurzus célja a kritikai elmélet, vagy másképp Frankfurti Iskola gondolkodásának ismertetése Horkheimer és Adorno 1944-es *A felvilágosodás dialektikája* c. művénekközéppontba állításán keresztül.  A szeminárium az irányzat meghatározó művének szövegközeli értelmezésére tesz kísérletet, miközben ezen a módon a kritikai elmélet filozófiai alapjait vizsgálja, különös tekintettel a filozófiai és elméleti előzményeivel (hegeliánus marxizmus, életfilozófia, pszichoanalízis stb.), a huszadik század más nagy irányzataival (fenomenológia, fundamentálontológia, pozitivizmus, a marxizmus különböző irányzatai stb.), illetve a társadalmi-politikai történésekkel való összefüggésére.    *A felvilágosodás dialektikája* ugyanis annak a nyugati civilizációnak a korábban ismeretlen mértékű és minőségű pusztítását reflektálja, amelynek alapvető meghatározója a felvilágosodás programja, és vele összefüggésben a szabadság kiteljesedésének ígérete volt. A szerzők rendkívül változatos tárgyterületek bevonásával vázolnak fel egy mégis egységes történetfilozófia ívet, közben szélsőséges, a hatástörténetben vehemensen vitatott képet festenek, ugyanakkor a filozófiai kordiagnózisok klasszikusát írják meg. A könyv értelmezésénél annak struktúráját követjük: a rövid előszó és bevezetés megbeszélését követően az első, kiemelten elméleti fejezetet olvassuk, amelyben megjelennek felvilágosodás és mítosz, dialektika és ontológia, természet és társadalom, lényeg és látszat stb., a mű egészét végigkísérő fogalompárjai. Ezt követi a szubjektivitás őstörténetével az *Odüsszeia* révén foglalkozó, illetve morál és racionalitás összefüggését Sade márki történetein keresztül bemutató két exkurzus-fejezet. A könyv talán leghíresebb, a kultúraiparról szóló fejezetében az ideológiafogalom áll középpontban, az utolsó fejezet pedig az antiszemitizmus filozófiai értelmezése közben ismertet e tárgykörön túlmutató filozófiai belátásokat. Végül a könyvet lezáró rövid töredékek közül válogatunk. |

|  |
| --- |
| A kurzushoz tartozó kötelező irodalom:   * Adorno, Theodor / Horkheimer, Max: *A felvilágosodás dialektikája.* Atlantisz Kiadó, Budapest, 2020. (Új, javított kiadás)   +   * Horkheimer, Max: *A társadalomfilozófia jelenlegi helyzete és egy Társadalomkutatási Intézet feladatai*, In Felkai Gábor – Némedi Dénes – Somlai Péter (szerk.) Szociológiai irányzatok a XX. században Budapest, Új Mandátum, 2000. 488–497. * Weiss János (szerk.): *Az integrációtól a narrációig. A felvilágosodás dialektikájának recepciója* (szöveggyűjtemény), Áron Kiadó. Budapest, 2004. |

|  |
| --- |
| A kurzushoz tartozó ajánlott irodalom:   * Lukács György: *Történelem és osztálytudat*, Gondolat Kiadó. Budapest, 2023. * Wiggershaus, Rolf: *Die Frankfurter Schule*, DTV, München, 1988. (angol fordításban is elérhető) * Olay Csaba, Ullmann Tamás: A kontinentális filozófia a XX. században. L’Harmattan Kiadó. Budapest. 2011 * Redecker von, Eva: *Neues Vorwort zur* *Jubiläumsausgabe* in: *Die Dialektik der Aufklärung*. Fischer Verlag. Frankfurt a. M., 2022. (fordítás a félév folyamán angolul is elérhető lesz) |